- Hindi News
- National
- गांधीनगर के बाजार में बढ़ रहा अतिक्रमण मेनरोड पर भी मैजिक ऑटो के कारण जाम
गांधीनगर के बाजार में बढ़ रहा अतिक्रमण मेनरोड पर भी मैजिक-ऑटो के कारण जाम
गांधीनगर बस स्टैंड | संतनगर रिपोर्टर
गांधीनगर का बस स्टैंड सब्जी मंडी बना हुआ है। हाथ ठेलाें के अतिक्रमण के चलते यहां से चलने वाली मिनी बसें, बसें और आपे वाले बस स्टैंड के अंदर नहीं आते, जिसके चलते सवारियों को चौराहे पर खड़ा होकर बसों का इंतजार करना पड़ता है।
अतिक्रमण से दिक्कत गांधीनगर बस स्टैंड की पुरानी समस्या है, जिसका हल आकार ले रही सब्जी मंडी के निर्माण पर टिका है। मंडी का निर्माण अटका होने से बस स्टैंड से हाथ ठेले वाले नहीं हटाए जा रहे हैं। बस स्टैंड पर कब्जा होने से यहां बस वाले बस को अंदर नहीं लाते। बसों के मुड़ने में दिक्कत आने से वह सवारियों को थाने के सामने चौराहे पर छोड़ते और सवारियों को लेते हैं। गांधीनगर आने और यहां से सफर शुरू करने वालों को मेनरोड तक आना पड़ता है। गांधीनगर से करोद, भोपाल, बैरागढ़ की ओर बसें, मिनी बसें, आपे चलते हैं। अनुमान के मुताबिक पांच हजार से अधिक की आबादी हर रोज बस स्टैंड होने के बाद भी बस स्टैंड की सुविधाओं से वंचित है। बस के लिए जहां सवारियों का पैदल चलना मजबूरी है। वहीं, बस के इंतजार में हर मौसम की मार झेलनी पड़ती है।
अतिक्रमण हटाया जाए
बस स्टैंड से बस मिलनी चाहिए, लेकिन गांधीनगर में मेनरोड से ही आना-जाना पड़ता है। बस स्टैंड पर अतिक्रमण होने से वाहन चालक अंदर वाहन लाने से बचते हैं। अतिक्रमण हटाकर बस स्टैंड को बसों के लिए उपलब्ध कराया जाना चाहिए।
कई बार उठा चुकी हूं मुद्दा
बस स्टैंड का विकास तभी होगा जब सब्जी मंडी बनेगी। मंडी से हाथ ठेलों को हटाया जाना है। इस मामले को मैं हर स्तर पर उठा चुकी हूं। सही है बस स्टैंड से बसों का संचालन न होना बड़ी समस्या है। राजकुमारी मीणा, पार्षद वार्ड 01
वार्ड-01
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva